
Szentendre Város Önkormányzat Képviselő-testületének

2017. szeptember 14-i üléséről készült jegyzőkönyvéből

26.
Előterjesztés az Izbégi Sporttelep fejlesztéséről MLSZ-TAO támogatásból és önerő biztosításával
Előadó: dr. Török Balázs városfejlesztési alpolgármester
Szentendre Város Önkormányzat Képviselő-testületének

215/2017. (IX.14.) Kt. sz. határozata:
Szentendre Város Önkormányzat Képviselő-testülete úgy dönt, hogy

1. támogatja a Szentendre Városi Sportegyesület által az MLSZ TAO pályázati felhívás keretében, az Izbégi Sporttelep fejlesztése tárgyában benyújtott pályázatát;
2. a határozat mellékletét képező MLSZ határozatokban foglalt fejlesztések megvalósításához szükséges 7.048.000 Ft önrészt a Város 2017. évi költségvetéséről szóló 5/2017. (II.21.) önkormányzati rendelet 3/a. sz. melléklet, Műfüves focipálya építés – TAO sor terhére a Szentendre Városi Sportegyesület részére támogatásként biztosítja;
3. felhatalmazza a Polgármestert a Szentendre Városi Sportegyesülettel a támogatási szerződés aláírására;
4. felkéri a Polgármestert, hogy a Város 2017. évi költségvetésének soron következő módosításakor a határozat költségvetési kihatásait vegye figyelembe.

Felelős:    Városfejlesztési Alpolgármester
Határidő: 1-3. pont: 2017. szeptember 30.

                     4. pont: költségvetés soron következő módosítása

A végrehajtásért közvetlenül felelős: pályázati referens, Közgazdasági Iroda

 K. m. f.

Verseghi-Nagy Miklós  s. k.
dr. Gerendás Gábor s. k.


polgármester
jegyző

Kapja:
1. Önkormányzati és Szervezési Iroda – irattár

2. A Képviselő-testület tagjai

3. Pályázati referens – intézkedésre

4. Közgazdasági Iroda - intézkedésre
Közzétéve az L/Testületi anyagok/Határozatok mappában és a Weboldalon.

A kiadmány hiteléül:
Szentendre, 2017. szeptember 15.
Simor Györgyné
jegyzőkönyvvezető

